CELEX: 32015Y0123(01)
Language: fi
Date: 2014-09-16 00:00:00
Title: Euroopan järjestelmäriskikomitean päätös, annettu 16 päivänä syyskuuta 2014 , luottolaitosten rahoitusta koskevassa suosituksessa EJRK/2012/2 esitettyjen tiettyjen aikarajojen pidentämisestä (EJRK/2014/4)

23.1.2015   
            
            
               FI
            
            
               Euroopan unionin virallinen lehti
            
            
               C 22/8
            
         EUROOPAN JÄRJESTELMÄRISKIKOMITEAN PÄÄTÖS,
   annettu 16 päivänä syyskuuta 2014,
   luottolaitosten rahoitusta koskevassa suosituksessa EJRK/2012/2 esitettyjen tiettyjen aikarajojen pidentämisestä
   (EJRK/2014/4)
   (2015/C 22/04)
   EUROOPAN JÄRJESTELMÄRISKIKOMITEAN HALLINTONEUVOSTO, joka
   ottaa huomioon finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1092/2010 (1) ja erityisesti sen 3 artiklan 2 kohdan b, f ja g alakohdan, 4 artiklan 2 kohdan, 16 artiklan 2 kohdan ja 17 artiklan,
   ottaa huomioon Euroopan järjestelmäriskikomitean työjärjestyksen hyväksymisestä 20 päivänä tammikuuta 2011 tehdyn Euroopan järjestelmäriskikomitean päätöksen EJRK/2011/1 (2) ja erityisesti sen 19 ja 20 artiklan,
   ja sen, että
   
               (1)
            
            
               Euroopan järjestelmäriskikomitean hallintoneuvosto (EJRK) antoi 20. joulukuuta 2012 suosituksen EJRK/2012/2 (3). Suosituksen tarkoituksena on kannustaa luottolaitoksia luomaan kestävämpiä rahoitusrakenteita.
            
         
               (2)
            
            
               Suosituksen EJRK/2012/2 tavoitteiden saavuttamiseksi kansallisia valvontaviranomaisia, kansallisia makrovakausvalvontaviranomaisia sekä Euroopan pankkiviranomaista (EPV) pyydetään ryhtymään tiettyihin toimenpiteisiin suosituksen 2 osan 3 kohdassa esitettyjen aikarajojen puitteissa.
            
         
               (3)
            
            
               Hallintoneuvosto päätti 31. joulukuuta 2013 pidentää näitä aikarajoja 6–12 kuukaudella. Muutettujen aikarajojen mukaisesti pankkivalvonnasta vastaavia kansallisia valvontaviranomaisia sekä valvontaviranomaisia ja muita viranomaisia, joilla on makrovakausvalvontatehtävä, pyydetään toimittamaan EJRK:lle viimeistään 30. kesäkuuta 2015 väliraportti, johon sisältyy ensiarvio suosituksen A 1, 2 ja 3 kohdan täytäntöönpanon tuloksista, sekä loppuraportti viimeistään 31. tammikuuta 2016. EPV:n tulisi toimittaa suosituksen A 5 kohtaa koskeva ensimmäinen seurantaraportti viimeistään 30. kesäkuuta 2015 ja loppuraportti viimeistään 30. syyskuuta 2015. Eräät suositusten kohteet ovat kuitenkin ilmoittaneet, että suositusten täydellinen noudattaminen annettujen aikarajojen puitteissa ei ole mahdollista.
            
         
               (4)
            
            
               EJRK:n yleinen tavoite on ehkäistä tai lieventää järjestelmäriskejä oikeaan aikaan ja tehokkaasti. Hallintoneuvosto katsoo, että kuuden kuukauden viive suosituksen A 1, 2 ja 3 kohtaa koskevassa kansallisten valvontaviranomaisten ensimmäisessä seurantaraportissa sekä yhdeksän kuukauden viive suosituksen A 5 kohtaa koskevassa EPV:n ensimmäisessä seurantaraportissa eivät vaaranna rahoitusmarkkinoiden asianmukaista toimintaa taikka merkitse, ettei kyseisiä suosituksia toteutettaisi.
            
         
               (5)
            
            
               Tämän johdosta hallintoneuvosto on päättänyt pidentää suosituksessa EJRK/2012/2 esitettyjä aikarajoja suosituksen A 1, 2 ja 3 kohdan osalta kuudella kuukaudella sekä suosituksen A 5 kohdan osalta yhdeksällä kuukaudella, jotta kansallisilla valvontaviranomaisilla ja EPV:llä olisi riittävästi aikaa ryhtyä kyseisten suositusten toteuttamisen kannalta tarpeellisiin toimenpiteisiin, ja
            
         ON ANTANUT SEURAAVAN PÄÄTÖKSEN:
   1 artikla
   Muutokset suositukseen EJRK/2012/2
   Muutetaan suositus EJRK/2012/2 seuraavasti:
   
               1)
            
            
               Korvataan 2 osan 3 kohdan 1 alakohta seuraavasti:
               
                           ”1.
                        
                        
                           
                              Suositus A – Pankkivalvonnasta vastaavia kansallisia valvontaviranomaisia, kansallisia valvontaviranomaisia ja muita viranomaisia, joilla on makrovakausvalvontatehtävä, sekä EPV:tä pyydetään raportoimaan seuraavien aikarajojen mukaisesti:
                           
                                       a)
                                    
                                    
                                       Pankkivalvonnasta vastaavia kansallisia valvontaviranomaisia pyydetään toimittamaan EJRK:lle viimeistään 31 päivänä joulukuuta 2015 väliraportti, johon sisältyy ensiarvio suosituksen A 1 ja 2 kohdan täytäntöönpanon tuloksista.
                                    
                                 
                                       b)
                                    
                                    
                                       Pankkivalvonnasta vastaavia kansallisia valvontaviranomaisia pyydetään toimittamaan EJRK:lle ja neuvostolle viimeistään 31 päivänä heinäkuuta 2016 loppuraportti suosituksen A 1 ja 2 kohdan täytäntöönpanosta.
                                    
                                 
                                       c)
                                    
                                    
                                       Kansallisia valvontaviranomaisia ja muita viranomaisia, joilla on makrovakausvalvontatehtävä, pyydetään toimittamaan EJRK:lle viimeistään 31 päivänä joulukuuta 2015 väliraportti, johon sisältyy ensiarvio suosituksen A 3 kohdan täytäntöönpanon tuloksista.
                                    
                                 
                                       d)
                                    
                                    
                                       Kansallisia valvontaviranomaisia ja muita viranomaisia, joilla on makrovakausvalvontatehtävä, pyydetään toimittamaan EJRK:lle ja neuvostolle viimeistään 30 päivänä syyskuuta 2016 loppuraportti suosituksen A 3 kohdan täytäntöönpanosta.
                                    
                                 
                                       e)
                                    
                                    
                                       EPV:tä pyydetään toimittamaan EJRK:lle ja neuvostolle viimeistään 30 päivänä kesäkuuta 2014 suosituksen A 4 kohdassa tarkoitetut ohjeet.
                                    
                                 
                                       f)
                                    
                                    
                                       EPV:tä pyydetään toimittamaan EJRK:lle viimeistään 31 päivänä maaliskuuta 2016 väliraportti, johon sisältyy ensiarvio suosituksen A 5 kohdan täytäntöönpanon tuloksista.
                                    
                                 
                                       g)
                                    
                                    
                                       EPV:tä pyydetään toimittamaan EJRK:lle ja neuvostolle viimeistään 30 päivänä kesäkuuta 2016 loppuraportti suosituksen A 5 kohdan täytäntöönpanosta.”
                                    
                                 
                     
         
               2)
            
            
               Muutetaan liitteen kohta V.1.3.1 seuraavasti:
               ”V.1.3.1.   Aikarajat
               
               Pankkivalvonnasta vastaavia kansallisia valvontaviranomaisia, kansallisia valvontaviranomaisia ja muita viranomaisia, joilla on makrovakausvalvontatehtävä, sekä EPV:tä pyydetään raportoimaan EJRK:lle ja neuvostolle toimista, joihin ne ovat ryhtyneet tämän suosituksen johdosta, taikka perustelemaan asianmukaisesti, miksi toimiin ei ole ryhdytty, seuraavien aikarajojen mukaisesti.
               
                           a)
                        
                        
                           Pankkivalvonnasta vastaavia kansallisia valvontaviranomaisia pyydetään toimittamaan EJRK:lle viimeistään 31 päivänä joulukuuta 2015 väliraportti, johon sisältyy ensiarvio suosituksen A 1 ja 2 kohdan täytäntöönpanon tuloksista.
                        
                     
                           b)
                        
                        
                           Pankkivalvonnasta vastaavia kansallisia valvontaviranomaisia pyydetään toimittamaan EJRK:lle ja neuvostolle viimeistään 31 päivänä heinäkuuta 2016 loppuraportti suosituksen A 1 ja 2 kohdasta.
                        
                     
                           c)
                        
                        
                           Kansallisia valvontaviranomaisia ja muita viranomaisia, joilla on makrovakausvalvontatehtävä, pyydetään toimittamaan EJRK:lle viimeistään 31 päivänä joulukuuta 2015 väliraportti, johon sisältyy ensiarvio suosituksen A 3 kohdan täytäntöönpanon tuloksista.
                        
                     
                           d)
                        
                        
                           Kansallisia valvontaviranomaisia ja muita viranomaisia, joilla on makrovakausvalvontatehtävä, pyydetään toimittamaan EJRK:lle ja neuvostolle viimeistään 30 päivänä syyskuuta 2016 loppuraportti suosituksen A 3 kohdan täytäntöönpanosta.
                        
                     
                           e)
                        
                        
                           EPV:tä pyydetään toimittamaan EJRK:lle ja neuvostolle viimeistään 30 päivänä kesäkuuta 2014 suosituksen A 4 kohdassa tarkoitetut ohjeet.
                        
                     
                           f)
                        
                        
                           EPV:tä pyydetään toimittamaan EJRK:lle viimeistään 31 päivänä maaliskuuta 2016 väliraportti, johon sisältyy ensiarvio suosituksen A 5 kohdan täytäntöönpanon tuloksesta.
                        
                     
                           g)
                        
                        
                           EPV:tä pyydetään toimittamaan EJRK:lle ja neuvostolle viimeistään 30 päivänä kesäkuuta 2016 loppuraportti suosituksen A 5 kohdan täytäntöönpanosta.”
                        
                     
         2 artikla
   Julkaiseminen
   Tämä päätös julkaistaan sen voimaantulopäivänä EJRK:n verkkosivuilla.
   3 artikla
   Voimaantulo
   Tämä päätös tulee voimaan päivänä, jona se hyväksytään.
   
      Tehty Frankfurt am Mainissa 16 päivänä syyskuuta 2014.
      
         
            EJRK:n puheenjohtaja
         
         Mario DRAGHI
      
   
   
      (1)  EUVL L 331, 15.12.2010, s. 1.
   
      (2)  EUVL C 58, 24.2.2011, s. 4.
   
      (3)  Euroopan järjestelmäriskikomitean suositus EJRK/2012/2, annettu 20 päivänä joulukuuta 2012, luottolaitosten rahoituksesta (EUVL C 119, 25.4.2013, s. 1).